Brexit
Breksitas (angl. Brexit = br „Britanija“ + exit „išeiti“) – Jungtinės Karalystės pasitraukimas iš Europos Sąjungos, nuspręstas po 2016 m. birželio 23 d. referendumo, kuomet 51,9 % rinkėjų balsavo už pasitraukimą. 2017 m. kovo 29 d. buvo aktyvuotas penkiasdešimtasis Lisabonos sutarties straipsnis. Po referendumo tuometinis JK premjeras Deividas Kameronas paskelbė pasitraukiantis iš premjero posto. Naujoji JK premjerė Theresa May 2017 m. numatė, kad Jungtinė Karalystė Europos Sąjungą paliks 2019 m., tačiau palikimas buvo atidėtas 2020 m. 2020 m. sausio 29 d. Europos Parlamentas pritarė Didžiosios Britanijos išstojimui iš Europos Sąjungos. 2020 m. vasario 1 d. Didžioji Britanija oficialiai paliko Europos Sąjungą, išbuvusi joje 47 metus.